b'\n_START_ARTICLE_\nTaekwon-do\n_START_PARAGRAPH_\nTaekwon-do je borilna ve\xc5\xa1\xc4\x8dina, ki je bila ustanovljena leta 1955 v Ju\xc5\xbeni Koreji. \xc5\xa0port se je takrat imenoval Tae Soo Do, kasneje so ga preimenovali v Taekwondo._NEWLINE_Na ozemlju dana\xc5\xa1nje Koreje so \xc5\xbee pred 2000 leti trenirali borilno ve\xc5\xa1\xc4\x8dino, podobno Taekwondo-ju, imenovano Soo Doo. V za\xc4\x8detku 20. stoletja so Japonci za\xc4\x8deli zatirati vse elemente korejske kulture, vendar so mojstri gojili taekwon-do skrivaj._NEWLINE_Taekwondo je ustanovil general Choi Hong Hi mojster deseti dan (1918-2002). Deli se na dve razli\xc4\x8dici, ITF in WTF. Oblika ITF (International Taekwon-do Federation) je bila ustanovljena leta 1966, oblika WTF (World Taekwondo Federation) pa leta 1973 in je danes olimpijski \xc5\xa1port._NEWLINE_WTF oblika taekwondo-ja se od ITF oblike razlikuje predvsem v tem, da je WTF veliko bolj usmerjen na delo nog, kar je pripeljalo do razvoja zelo atraktivnih in mo\xc4\x8dnih no\xc5\xbenih udarcev. Udarci v WTF taekwondoju so, kot sem \xc5\xbee omenil tudi silovitej\xc5\xa1i, zaradi \xc4\x8desar se je uvedla obvezna uporaba \xc5\xa1\xc4\x8ditnikov. V borbi se uporabljajo \xc5\xa1\xc4\x8ditniki za podlahti, \xc5\xa1\xc4\x8ditniki za goleni, \xc5\xa1\xc4\x8ditnik za telo, \xc5\xa1\xc4\x8ditnik za zobe, \xc5\xa1\xc4\x8ditnik za genitalije, za\xc5\xa1\xc4\x8ditni copati za za\xc5\xa1\xc4\x8dito narta, rokavice, \xc4\x8delada._NEWLINE_Taekwondo je v osnovnem pomenu samoobrambi namenjen neoboro\xc5\xbeen boj. Taekwondo v dobesednem prevodu pomeni: Tae - no\xc5\xbena tehnika, Kwon - ro\xc4\x8dna tehnika in do - umetnost ali na\xc4\x8din \xc5\xbeivljenja. Sama borilna ve\xc5\xa1\xc4\x8dina je sestavljena iz tako imenovanega sparinga ali borb, form ali tehnike, samoobrambe in testa mo\xc4\x8di. Taekwondo pozna naslednje barve pasov: beli (ozna\xc4\x8duje nosil\xc4\x8devo nedol\xc5\xbenost, saj za\xc4\x8detnik nima predhodnega znanja Taekwondoja), rumeni (ponazarja zemljo iz katere rastejo korenine, tako za\xc4\x8dne tudi Taekwondo), zeleni (ponazarja rast rastlin, Taekwondo napreduje), modri ponazarja nebo proti kateremu rastejo rastline), rde\xc4\x8di (pomeni nevarnost, u\xc4\x8dence opozarja na trening z nadzorom) in \xc4\x8drni (nasprotje belega, oznanja nosil\xc4\x8devo tema\xc4\x8dnost in strah). Obstajajo pa tudi dija\xc5\xa1ke stopnje in sicer vi\xc5\xa1ji beli, vi\xc5\xa1ji rumeni, vi\xc5\xa1ji zeleni, vi\xc5\xa1ji modri in vi\xc5\xa1ji rde\xc4\x8di pas. Form je 24 v ITF (vsaka forma predstavlja svojo uro dneva), 17 v WTF. Imena pa so dobile po pomembnih dogodkih in osebnostih iz Korejske zgodovine.'